da de da de da de fi en en en sv da nl de bar da da da da da da da nl da en da da da da da da da da da da en da da da da da da da da da da da da da da da da de da en da da da da da de fi da da da da da de
Oksevejens Skole | Dansk Skoleforening for Sydslesvig e.V.
Leder: Kasper HeilmannStedfortræder: Svenja BittnerKontor: Bodil Bischoff Pedel: Jan PetersenFormand for samarbejdsråd: Helle Feder-HoffmannAntal elever: 120Antal ansatte: 23
Oksevejens Skole er en årgangsdelt grundskole og har ca. 100 elever fordelt på 1.– 6. klassetrin. Efter 6. klasse fortsætter eleverne på én af fællesskolerne i Flensborg. I tilknytning til skolen er der en skolefritidsordning. Skolens nærmeste nabo er Oksevejens Børnehave, som vi har et tæt samarbejde med. De fleste af skolens elever har gået i børnehaven, før de starter på Oksevejens Skole.
Udvikling er bevægelse - både i konkret og i overført betydning. Med mottoet ”Skole i bevægelse - Børn i bevægelse” ønsker vi at signalere, at Oksevejens Skole er en aktiv skole i fortsat udvikling. Vi vil gerne kendes på engagerede lærere, aktive elever og interesserede forældre.
Vi lægger vægt på
Skolen vægter fællesskabet og samarbejdet højt, da den opgave, som skolen er sat til at løse, kun kan lykkes, hvis fællesskabet fungerer. Derfor arbejdes der for,
at den enkelte elev oplever fællesskabets betydning i hverdagen
at skolen sætter forskellige tiltag i gang, der er med til at styrke fællesskabsfølelsen
at samarbejdet med forældrene er forpligtende, tillidsfuldt og gensidigt
Der arbejdes kontinuerligt for at udvikle et socialt miljø,
hvor elever, lærere og skolens øvrige personale omgås hinanden i gensidig respekt
hvor der udvises ansvar for hinanden og for fællesskabet ved at vise hensyn og ordentlighed
hvor alle bidrager til, at skolen er et godt sted at være og et godt sted at lære
Lærerne underviser ud fra et læringssyn, der er kendetegnet ved, at eleverne lærer ud fra egne forudsætninger i fællesskab med andre og ved egen fordybelse i stoffet. Der arbejdes kontinuerligt på,
at undervisningen er præget af faglighed og engagement
at undervisningen i de grundlæggende færdigheder (læse, skrive, regne) vægtes højt
at undervisningen løbende evalueres
Det er vigtigt, at eleverne - hver på deres niveau og under hensyntagen til individuelle forudsætninger - opnår fremskridt og gode faglige resultater samt får muligheder for at udtrykke sig musisk-kreativt.
Læs mere på vores hjemmeside
54.76119,9.39511|gmap-skole.png|Oksevejens Skole|Alter Husumer Weg 207|24941 Flensburg|http://old.skoleforeningen.org/institutioner/skoler/oksevejens-skole;
Kontakt Skole- og Gymnasiekontoret.
Find skolernes ferieplaner og daginstitutionernes lukkeperioder.
Læs om vores læse-, lære- og handleplaner.
Hent reglerne for skolernes samarbejdsråd som pdf-fil.
Svar på hyppigste spørgsmål
Nyt fra Oksevejens Skole
Dansk Skoleforening for Sydslesvig e.V.Stuhrsallee 2224937 Flensburg